Rimi: tulevikus ei jagata enam kuskil tasuta kilekotte ja inimesed ei jookse poodi kliendilehe pärast - KASULIK
Rimi: tulevikus ei jagata enam kuskil tasuta kilekotte ja inimesed ei jookse poodi kliendilehe pärast
25.aprill 2019 10:33
Ühekordsete kilekottide olemasolu ja kliendilehe näol reklaami saatmine inimest poodi ei kutsu, teatas Rimi pärast looduskuul tehtud muudatusi.
Märtsis tähistas Rimi looduskuud, mille raames sai kõikidest Rimidest osta toitu oma karpi ning Kuressaare Rimides korjati müügilt suured kilekotid. Ühtlasi tuli Kuressaare Rimides puu-ja köögiviljaletist võetud õhukese kilekoti eest välja käia 5 senti. Samuti ei postitanud poekett märtsikuus üle Eesti mitte ühtegi kliendilehte.
Rimi vastutustundliku ettevõtluse spetsialist Katrin Bats rääkis, et saarlased võtsid kilekotieksperimendi valdavalt hästi vastu. „Vastupidiselt meie kartusele Saaremaa Rimide külastatavus ning müük märtsis hoopis kasvasid mõnevõrra, mis näitab, et inimese poekohavalikut ei mõjuta eriti kilekottide olemasolu või see, kas kliendileht oli hommikul postkastis.“
Õhukesed kilekotid tasuliseks
„Tänu saarlaste positiivsele tagasisidele hakkame katsetama õhukeste kilekottide tasuliseks muutmist ka suuremate linnade Rimide puu- ja köögiviljaletis,“ lubas Katrin Bats.
„Seaduse järgi võib õhukesi kilekotte küll hügieeni tagamise eesmärgil tasuta jagada, kuid Saaremaa katse näitas, et klient saab ka puu- ja köögivilja ostes kilekotita väga hästi hakkama. Kuressaare Rimide õhukeste kilekottide müügist saadud 500 eurot annetame aga „Teeme ära!“ maailmakoristuse hüvanguks. Sama mõtet kaalume ka järgnevate testide puhul.“
„Nii mõnedki kasutasid märtsis võimalust osta Rimides sooja toitu või salatit oma karpi,“ lausus Katrin Bats. „Kuna ühtegi suuremat probleemi oma karpi ostmisel ette ei tulnud, siis otsustasime, et meil saab ka edaspidi käia oma nõuga sooja toitu ostmas. Kindlasti kasvab oma nõuga tulijate hulk tulevikus veelgi, kuna järeltulev põlvkond on väga teadlik oma ökoloogilisest jalajäljest.“
Rohelisemad suunad
Bats lisas, et samuti on neil plaanis vähendada kliendilehtede otsepostitusi. „Liigume meeletu kiirusega paberivaba meedia suunas – usun, et päev, mil enam otsepostitusi ei tehta, pole kaugel.“
„Rimi on juba pikemat aega otsinud lahendusi, et toimetada ettevõtte sees rohelisemalt. Vahetame välja oma külmikuid ja valgusteid keskkonnasäästlikemate alternatiivide vastu. Samuti oleme pakendamisel kasutusele võtnud sellise plastmaterjali, mida on kergem ümbertöödelda, kuid tegutseme selle nimel, et leida alternatiiv igasugusele plastikule,“ tõi Katrin Bats näiteid Rimi enda muutustest.
„On loogiline, et ka klient teeks omalt poolt sammu keskkonnasäästliku elustiili suunas. Meie iga-aastase looduskampaania eesmärk ongi tõmmata klientide tähelepanu loodussõbralikumale tarbimisele. Meil on suur tahe aidata kaasa sellele, et klient teeks poes keskkonnateadlikumaid valikuid – võtaks kilekoti asemel riidest koti ning valiks neid tooteid, mis pole liigselt plasti pakendatud,“ selgitas Katrin Bats ettevõtmise tagamaid.
„Inimene peab lõpuks ikka ise jõudma keskkonnasõbralike otsusteni, meie saame siinkohal olla ainult suunajaiks. Loomulikult on meil endil veel samuti palju õppida.“
337 jagamist
Prisma taarapunktides võetakse nüüd vastu ka Lätist toodud purke ja pudeleid (105) 07.04.2019
Neste otsib plastprügile keskkonnasäästlikke kasutusvõimalusi ja plaanib hakata plastikut ümber tootma 14.11.2018
Ekspert: kuidas mõista pakendil toitumisalast infot? Mida peaks kindlasti tähele panema? (5) 22 p
Kas kõige säästlikum on kilekott, paberkott või riidekott? Eestlaste harjumused muutuvad visalt (30) 12 p
Tuntud blogija annab nõu: kuidas autokuludelt kõvasti raha kokku hoida? (22)
FOTOD | Vaata ja imesta, kui palju maksis kütus Eesti tanklates 90ndatel - liitri hind oli ligi viis korda praegusest soodsam (48) 172
Hoiatav näide: krõbedat ettemaksu küsinud kütteseadme paigaldaja lasi ettevõtte põhja ja kadus rahaga Firmade likvideerija: ettemaksud on ühed kohutavad moodustised (77)
Kütusemüüjad nendivad: langev nafta hind Eesti tanklatesse kohe ei jõua (72) 252
Sigaretimüügi lõpetamise idee jätab teised poed külmaks: kliendil peab jääma valikuvabadus, mida ta osta saab (39) 287
VAATA | Selline näeb välja Apple'i nimega ametlik näiv petukiri. Õnge langemisel ootavad sind kurvad tagajärjed (7) 125
Ohtlik! Turvaekspert paljastab põhjuse, miks ei tohi telefoni mitte kunagi lennujaamade laadimispunktides laadida (22) 258
Rimi kaalub sigarettide müümise lõpetamist (167) 1328